Държавен вестник, бр. 59, 2020 г., стр. 111

БРОЙ  59	
Д Ъ Р Ж А В Е Н  В Е С Т Н И К 	
СТР.  111  
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ВЪТРЕШНИТЕ РАБОТИ
СПОРАЗУМЕНИЕ
между правителството на Република България 
и правителството на Република Сърбия за 
сътрудничество в областта на защитата от 
природни и предизвикани от човека бедствия 
(Утвърдено с Решение № 272 от 23 април 
2020 г. на Министерския съвет. В сила от 
1 май 2020 г.)
Правителството на Република България и 
правителството на Република Сърбия (нари­
чани по-нататък „Страните“), 
убедени в необходимостта да си сътрудничат 
с цел да предотвратят и намалят последстви­
ята от природни и предизвикани от човека 
бедствия (наричани по-нататък „бедствия“), 
като вземат предвид подписаните между­
народни споразумения,
като признават усилията на ООН в областта 
на превенцията на бедствията и намаляване 
на последствията от тях, както и основните 
международни документи, приети в тази сфера,
като взимат предвид Механизма на ЕС 
за гражданска защита и неговия принос за 
развитието на способности за бързо и ефек­
тивно реагиране,
като изтъкват, че през последните години 
се забелязва нарастване на честотата и сери­
озността на природните и предизвиканите от 
човека бедствия,
решени да насърчават и развиват съ­
трудничеството между двете държави при 
бедствия в съответствие с националните си 
законодателства,
се споразумяха за следното:
Член 1
Предмет на Споразумението
Настоящото Споразумение определя обща­
та рамка за сътрудничество между Страните 
в областта на превенцията, готовността и 
реагирането при бедствия, както и условията 
и реда за оказване на помощ в рамките на 
наличните ресурси в случай на бедствие на 
територията на някоя от тях. 
Член 2
Определения
За целите на това Споразумение:
1. „бедствие“ е събитие или поредица от 
събития, предизвикани от природни 
явления, инциденти, аварии или други 
извънредни обстоятелства, които поради 
своите размери, интензитет и неочаквано 
възникване представляват заплаха за 
здравето и живота на голям брой хора, 
имуществото и околната среда и чието 
възникване може да бъде предотвратено 
или отстранено само чрез предпри­
емането на необходимите мерки или 
изпращането на специализирани сили 
и използването на специални ресурси;
2. „Страна, искаща помощ“ е Страната, 
която в случай на бедствие изпраща 
искане за помощ до другата Страна;
3. „Страна, оказваща помощ“ е Страната, 
която отговаря на искането за помощ 
и оказва помощ на Страната, искаща 
помощ;
4. „транзитна държава“ е държавата на 
Страната, през чиято територия следва 
да преминат необходимите на трета 
страна спасителни екипи и експерти, 
участващи в спасителните действия, 
заедно със защитно, спасително и друго 
оборудване;
5. „защитни мерки“ са превантивни и 
защитни мерки или действия, предпри­
ети, за да се предотвратят, ограничат 
или отстранят опасностите, които 
застрашават човешкия живот, както 
и да се защитят материалните блага и 
околната среда;
6. „помощ“ е съвкупността от действията 
на спасителните екипи и експертите на 
Страната, оказваща помощ, които са 
оборудвани със специално оборудване 
и на които е възложено отстраняването 
и ограничаването на преките и косвени 
последствия от дадено бедствие;
7. „спасителни екипи и експерти“, взимащи 
участие в помощните действия, са адек­
ватно обучени и оборудвани невоенни 
служители, определени за помощни 
действия от Страната, оказваща помощ;
8. „защитно, спасително и друго оборуд­
ване“ са всички необходими средства 
за защитни и спасителни действия, 
включително техническо и друго обо­
рудване, използвано от спасителните 
екипи или експертите при помощните 
действия, както и средства за логис­
тична подкрепа;
9. „средства за подпомагане“ са безплатни 
и безмитни материални ресурси, от­
делени от Страната, оказваща помощ, 
за разпространение сред застрашеното 
или засегнатото население в Страната, 
искаща помощ;
10. „гранични власти“ са съответните на­
ционални органи, оправомощени да 
извършват контролни функции по от­